《九日同萧韩坡田雨来集程二如园亭 其一》
清代·冯廷櫆

一园残雨菊花秋，选胜还成九日游。高树全遮亭四面，小山恰日舍东头。

红阑曲沼开新径，白帢单衫上旧楼。记得昔年豪饮地，重来尚喜故人留。

作者简介：（1649—1700）清山东德州人，字大木。康熙二十一年进士，授内阁中书。性孤介，不入大僚之门，生平知交惟赵执信一人。所为诗清警绝俗。有《冯舍人遗诗》。